Էյս_Վենտուրա։_Ընտանի_կենդանիների_խուզարկուն
Սյուժե
Ամերիկական ֆուտբոլի վերջնական խաղից երկու շաբաթ առաջ Դժո ռոբի ստադիոնից («Դելֆին» ստադիոնին կից) անհայտ մարդիկ փախցնում են թիմի հիմնական թալիսմանին Մայամի դելֆինին՝ Ձյունիկ մականունով։ Պարոն Ռիդլը՝ թիմի մարզիչը հասկանալով, որ եթե խաղի ժամանակ թիմի թալիսմանը բացակայի, ապա խաղացողների տրամադրությունը կվատթարանա, իսկ այս պայմաններում նրանք կպարտվեն այս սեզոնի կարևոր խաղը։ Պարոն Ռիդլը հրամայում է գլխավոր մենեջեր Ռոդջեր Պոդակտերին (Տռոյ Էվանսին) և գլխավոր մամուլի քարտուղարին Մելիսե Ռոբինսոնին (Կորտնի Կոկսին) հետ վերադարձնել դելֆինին, այլապես նա գործից կազատի նրանց։ Թիմի քարտուղարը խորհուրդ է տալիս Մելիսային, որ դիմի Էյս Վենտուրայի օգնությանը։ Մելիսայի և Պոդակտերի հետ ծանոթանալուց հետո Էյս Վենտուրան իջնում է լողավազան, որտեղ ինչ-որ ժամանակ լողացել էր Ձյունիկը և գտնում է հանցագործության առաջին վկայությունը։ Էյսը իմանում է, որ քաղաքում ապրում է ինչ-որ Ռոնալդ Կեմպ՝ ով լավ գործարար է և ձկների ու ծովային կենդանիների կոլեկցիոներ։ Նրան կասկածելու մեջ Էյսը և Մելիսան գնում են մի հրավիրված ճաշի Ռոնալդ Կեմպի ամառանոցում։ Այնտեղ Էյսը գտնում է մի լողավազան, որտեղ նա տեսնում է ընդամենը մի քանի մեծ սպիտակ շնաձկներ։ Երբ Էյսը հեռանում էր երեկույթից, նա նկատեց, որ Կեմպի մատին հենց այն նույն սաթից պատրաստված մատանին է, որից նա գտել էր Ձյունիկի լողավազանի ֆիլտրից։ Պարզվում է, որ այս եռանկյունաձև սաթից պատրաստված մատանիները տրվել են 1984 թվականին թիմի բոլոր խաղացողներին Ամերիկյան ֆուտբոլի կոնֆերանսի ժամանակ։ Էյսը կարծում է, որ հանցագործը նա է ում ձեռքին չկա մատանին։ Բայց, երբ կատարվում է համագումար պարզվում է, որ բոլորի մատին կա մատանի։ Շուտով Դելֆինների թիմի ադմինիստրատոր Ռոդջեր Պոդակտերը մահանում է պատուհանից ընկնելու պատճառով, բայց Էյսը մտածում է, որ այս սպանությունը պատվիրված է։ Նա փորձում էր կապել թիմի ադմինիստրատորի մահը կորած Ձյունիկի հետ, երբ նա հայտնաբերեց Դելֆինների թիմի կազմում մի խաղացողի՝ Ռեյ Ֆինկլի մասին ով չկար ցանկում և չէր ստուգվել մատանիի համար։ Մելիսան բացատրեց Ֆինկլի բացակայությունը թիմի նկարում, որ նա մտել է թիմի սեզոնի կեսերից։ Բայց մատանին ստացել այնպես ինչպես բոլորը։ Պարզվում է, որ Ֆինկլի կարիերան այդքան էլ լավը չի եղել, քանի որ նա չի խփել կարևոր գոլը այդ տարվա եզրափակից խաղի և Դելֆինները պարտվել են Սուպերգավաթը։ Չընդունվելով երկրպագուների կողմից նա փորձեց շարունակել հանդես գալ չեմպիոնատում, բայց թիմի չնդունեց նրան և պայմանագիր չկնքեց նրա հետ։ Էյսը մեկնեց Ֆինկլի հայրենի քաղաք՝ Տամպա և ծանոթացավ նրա ծեր ծնողների հետ։ Էյսը գնաց նրա մանկական սենյակ, որտեղ պարզ դարձավ, որ Ֆինկլը ատում է Դելֆինների թիմի մյուս խաղացողին՝ Դեն Մարինոյին, որը այդ դժբախտ խաղում (1984 թվականի եզրափակիչ խաղի ժամանակ, որը խաղում էին Սան Ֆրանցիսկոյի թիմի խաղացող Ֆորտի Նայներսի դեմ) որոշիչ հարվածի համար կատարեց խաղի խախտում, որի պատճառով նա փչացրեց հարվածը և Դելֆինները պարտվեցին։ Էյսը և Մելիսան որոշում են, որ Մարինոն գտնվում է մահացու վտանգի առջև, սակայն նարն առևանգում են։ Էյսը վերադառնում է Մայամի և պատմում է ոստիկանության լեյտենանտ Լուիս Էյնհորնին (Շոն Յանգ), մի կնոջ, որը զբաղվում է այդ գործի քննությամբ։ Էյսը ենթադրում է, որ առևանգման պատճառը հանդիսացել է այն փաստը, որ Ձյունիկին թիմում տվել էին հինգերորդ համարը, որը նախկինում պատկանել է Ֆինկլին։ Ֆինկլը այդ ամենը ընդունում է որպես վիրավորանք և որոշում է իր ամբողջ բարկությունը թափել ջրային կենդանու վրա։ Ռեյ Ֆինկլի որոնումների ընթացքում Էյսը այցելում է հոգեբուժարան, որը կոչվում է «Ստվերային Երկիր», որտեղ նա խաբեությամբ է մտնում և այնուհետև այնտեղից փախչում է։ Ձևացնելով իբր իքնը հոգեկան խանգարումներ ունեցող ֆուտբոլիստ է, Էյսը մտնում է հոգեբուժարանի սենյակներից մեկը, որտեղ առկա էին Ֆինկլի մասին տեղեկություններ։ Փաստաթղթերի մեջ դետեկտիվը գտնում է թերթից հատված, որտեղ գրված էր Լուիս Էինհորն անունով աղջկա անհայտ լինելու մասին, որի մարմինը այդպես էլ չեն գտնոմ։ Էյսը օգնություն է խնդրում Էմիլիոյից՝ իր ոստիկան ընկերոջից։ Գնալով փաստերի հետևից Էյսը գտնում է այն տեղը, որտեղ գտնվում են Ձյունիկը և Դեն Մարինոն։ Էյնհորնը բռնում է նրան և կանչում է ոստիկանություն։ Երբ ոստիկանությունը հասնում է տեղ և արդեն ցանկանում են բռնել Էյսին (Էյնհորնի հրամանով), հայտնվում են Մելիսան և Էմիլիոն և փրկում են իրենց ընկերոջը։ Էյսը բացատրում է բոլորին, որ Էյնհորնը այն մարդը չէ, ում բոլորը պատկերացնում են։ Որպես ապացույց նա հանում է հագուստը և ցույց է տալիս, որ նա իրականում կին չէ, այլ տղամարդ։ Վիրավորված այդ ամենից Էյնհորնը փորձում է Էյսին սպանել, սակայն ինքը ընկնում է Ձյունիկի հետ մի ջրում։ Էյսը հանում է նրա ձեռքից մատանին։ Ֆիլմը ավարտվում է Էյսի և Ֆիլադելֆիայի թիմի թալիսման Իգլզի հետ կռվի ժամանակ։ Ֆուտբոլային խաղի ժամանակ փորձում էր բռնել հազվագյուտ սպիտակ աղավնու (որը հանդիպել էր նաև ֆիլմի սկզբում), որի համար նրան 25.000 դոլար գումար կտային։ Սակայն թութակի հագուստով մարդը վախեցնում է թռչունին, որի արդյունքում Էյսը կորցնում է գումար, և սկսում վիճել նրա հետ։